Gwen Ramokgopa

Gwen Malegwale Ramokgopa ke mopolotiki wa kwa Aforika Borwa o a neng a tlhophilwe e le motshwara madi wa African National Congress (ANC) ka Sedimonthole 2022. Pele e ne e le mothusa tona wa botsogo ka fa tlase ga ga tautona Jacob Zuma go tswa ka Diphalane 2010 go tsena Motsheganong 2014.

Ke ngaka ka thuto, Ramokgopa o simolotse tiro ya gagwe ya sepolotiki kwa pusong ya kgaolo ya Gauteng. E ne e le mokhanselara wa botsogo kwa Gauteng go tswa ka 1999 go tsena 2006 le gape ka 2017 go tsena 2019. E ne e le mosadi wa ntlha go nna mmatoropo wa Tshwane go tswa ka 2006 go tsena 2010, fa a tlhatlosiwa maemo go ya ofising ya puso. Ka nalo eo, e ne e le leloko la komiti ya kgaolo ya Gauteng a bereka e le mothusa modulasetilo wa kgaolo a thusa Paul Mashatile (2010 go tsena 2014) le e le mothusa mokwaledi wa ANC wa kgaolo a thusa Hope Papo (2014 go tsena 2018). O ne a tlhophiwa go ya komiting e le lantlha ka 2017.

 Botshelo jwa a le mmotlana le thuto 
Ramokgopa o bonetswe a bo a godisediwa kwa Atteridgeville, motsana o o kwa ntle ga Pitori kwa e leng kgaolo ya Gauteng gompieno (pele e ne e le Transvaal)."Tshwane Welcomes New Executive Mayor". City of Tshwane. 17 March 2006. Archived from the original on 20 November 2007.Ho, Ufrieda (20 September 2017). "Spotlight on health MECs: Gwen Ramokgopa". Spotlight. Retrieved 02 December 2025 O ne a aloga mo dithutong tsa  bongaka ka 1989 kwa Medical University of South Africa, a bereka e le ngaka kwa bookelong ba Ga-Rankuwa go fitlhelela ka 1992"TUT Chancellor appointed a snew MEC of Health in Gauteng". Tshwane University of Technology. 7 February 2017. Retrieved 02 December 2025. Mo dingwageng tse di latelang o ne a nna mo maemong a a farologaneng mo botsogong jwa setshaba, morago ka 2007, o ne a aloga ka Master's degree ya public Health.

 Tiro ya gagwe mo pusong 

 Mokhanselara wa botsogo: 1998 go tsena 2006 
Ka 1999, o ne a tlhomiwa mokhanselara wa botsogo kwa kgaolong ya Gauteng moeteledipele wa yone e le Mbhazima Shilowa,"'It's challenging' admits new Gauteng Health MEC Gwen Ramokgopa". Sunday Times. 14 February 2017. Retrieved 02 December 2025. o go neng go bolelwa ba utlwana thata.Grootes, Stephen (13 May 2010). "The Irrepressible Gwen Ramokgopa". Daily Maverick. Retrieved 02 December 2025 Ka 2003, o ne a baka ngangisano e potlana ka go gwetlha gore bookelo ba Ga-Rankuwa (kwa a neng a bereka teng pele) se fetolwe leina go reelelwa ka ngaka ya mo gae le molweladitshwanelo George Mukhari, phathi ya kganetso ya Democratic Alliance e ne ya re Ramokgopa ga a buisana le setshaba ka tswetso eo le gore o gwetlhiwa ke botsalano jwa gagwe le lolwapa lwa ga Mukhari."What's in a name". News24. 8 June 2003. Retrieved 02 December 2025 O ne a tswa mo bokhanselareng ka 2006.Grootes, Stephen (11 April 2022). "Gwen Ramokgopa for ANC Secretary-General?". Daily Maverick. Retrieved 02 December 2025

 Mmatoropo wa Tshwane:2006 go tsena 2010 
Ka Mopitlwe 2006, pele ga ditlhopho tsa 2006, Ramokgopa o ne a tlhophiwa e le mme wa ntlha go nna mmatoropo kwa Tshwane, a eteletse pele mmasepala wa Tshwane."Ramokgopa Looks Forward to Working in Home Town". Bua News. 17 March 2006. Retrieved 02 December 2025 Fa a le mmatoropo o ne a sala morago letsholo la maikaelelo a go ntshafatsa Pitori - toropokgolo ya tsamaiso ga Aforika Borwa le bontlha jwa kgaolo ya Tshwane, go e bitsa Tshwane."Moves afoot to rename Pretoria". The Mail & Guardian. 3 August 2007. Retrieved 02 December 2025 Pampiri ya dikgang ya Daily Maverick e ne e re ke mmatoropo wa mathata.Brkic, Branko (8 May 2010). "Paul (The Survivor) Mashatile trounces Nomvula (Still The Premier) Mokonyane". Daily Maverick. Retrieved 02 December 2025. O dule mo tirong eo ka Sedimonthole 2010 a tlhatlhamiwa ke setlogolo sa gagwe,"Tshwane mayor: All in the family". The Mail & Guardian. 9 July 2010. Retrieved 02 December 2025 Kgosientso Sputla Ramokgopa."Ramokgopa takes over from aunt as Tshwane mayor". The Mail & Guardian. 2 November 2010. Retrieved 02 December 2025"Ekurhuleni welcomes corruption probe". News24. 10 November 2010. Retrieved 02 December 2025

 Mothusa tona wa botsogo:2010 go tsena 2014 
Ramokgopa o dule mo ofising ya mmatoropo ka tautona Jacob Zuma a ne a mo thapile mothusa tona wa botsogo wa lefatshe ka tswakanyo ya matona ya Diphalane a le masome a mararo le bonngwe, ka fa tlase ga ga tona Aaron Motsoaledi"President Zuma announces changes to the National Executive". The Presidency. 31 October 2010. Retrieved 02 December 2025. Ka Motsheganong 2014, morago ga ditlhopho tsa 2014, o ne a tlhatlhamiwa ke Joe Phaahla e le mothusa tona."Full list of Jacob Zuma's 2014 cabinet". BizNews. 25 May 2014. Retrieved 02 December 2025

Ngwaga o o latelang, ka megwanto ya baithuti ya #FeesMustFall, o ne a tlhomiwa mogokgo wa Tshwane University of Technology, e le maemo a go ipela fela,Makhubu, Ntando (11 June 2015). "Gwen takes TUT reins". IOL. Retrieved 02 December 2025 o ne a tswelela a le mogokgo ka Ngwanatsele 2021."Dr Gwen Ramokgopa honours the 2021 top academic achievers". Tshwane University of Technology. 26 November 2021. Retrieved 02 December 2025

 Mokhanselara wa botsogo:2017 go tsena 2019 
Ka Tlhakole 2017, Ramokgopa o ne a busediwa kwa maemong a gagwe a pele e le mokhanselara wa Gauteng wa botsogo, gompieno a busediwa ke moeteledipele David Makhura. O ne a tlhatlhama Qedani Mahlangu, o a neng a ithotse marapo morago ga kgang fa Life Esidimeni e sena go tswa. Fa a tsaya maemo ao, Ramokgopa o ne a solofetsa  gore lephata la gagwe le tlaa lebelela maitemogelo a, le ntswa go le thata, le leke go batla ditsela tsa go busetsa tshepo ya batho ba rona mo tsamaisong ya rona ya botsogo. Ka ditlhopho tsa Motsheganong 2019, o ne a seka a tlhophiwa gape mo khanseleng ya Gauteng, a tswa mo setilong seo."Gwen Malegwale Ramokgopa". People's Assembly. Retrieved 02 December 2025

 Tiro ya gagwe kwa ANC 

 Komiti ya kgaolo 2010 go tsena 2018 
Ka Motsheganong 2010, fa a santse a le mmatoropo wa Tshwane, Ramokgopa o ne a tlhophiwa go nna mothusa modulasetilo wa kgaolo ya Gauteng mo ANC, a thusa Paul Mashatile. O ne a fenya Bafana Sibisi go tlhophiwa mo maemong ao, a amogela ditlhopho di le makgolo a matlhano, lesome le boraro kgatlhanong le ya ga Sibisi ya makgolo a mararo, masome a marataro le bone"Mashatile retains position as ANC chairperson". The Mail & Guardian. 8 May 2010. Retrieved 02 December 2025, a bonwa a ne a phadisana e se ka semmuso fo tshwantshangwa le Mashatile. Kwa bokopanong jwa phathi jwa kgaolo jwa ditlhopho ka Phalane 2014, o ne a tlhophiwa mothusa mokwaledi wa kgaolo wa ANC a bereka ka fa tlase ga ga Hope Papo,"Mashatile retains ANC Gauteng top post". Business Day. 4 October 2014. Retrieved 02 December 2025 a fetsa ditlha tse nne mo ofising eo pele ga a tlhatlhamiwa ke Nomantu Nkomo-Ralehoko ka 2018.Hunter, Qaanitah (22 July 2018). "David Makhura's unopposed ANC Gauteng victory – another beginning, another election to be fought". Daily Maverick. Retrieved 02 December 2025

 Ofisi ya ga mokwaledi mogolo: 2022 
Kwa bokopanong jwa masome a matlhano le bone jwa ANC ka Morule 2017, Ramokgopa o ne a tlhophiwa go ha komiting ya lefatshe (NEC)"Here is the ANC's new NEC". Citypress. 21 December 2017. Archived from the original on 7 December 2021. Retrieved 02 December 2025. Morago o ne a nna wa tlaleletso"ANC elects new national working committee". The Mail & Guardian. 20 January 2018. Retrieved 02 December 2025 mo komiting ya pereko ya NEC."National Working Committee". African National Congress. Retrieved 02 December 2025 Ka 2022 o ne a tsaya maokarabelo a mangwe kwa diofisi kgolo tsa ANC kwa Luthuli House: ka mokwaledi mogolo wa ANC Ace Magashule a ne a seegetswe kwa thoko, mothusa mokwaledi mogolo Jessie Duarte a lwala, o ne a thapiwa go nna morulaganyi mo ofising ya mokwaledi mogolo go thusa mokwaledi o o tshwareletsenf Paul Mashatile ( o a neng gape a bereka e le motshwara madi)."ANC provincial secretaries fear their powers will be usurped". The Mail & Guardian. 1 February 2022. Retrieved 02 December 2025"Ramokgopa hints at a restructured ANC leadership with more women at helm". Business Day. 13 September 2022. Retrieved 02 December 2025 Ramokgopa o ne a supiwa a utlwana le tautona wa nako eo ebile e le tautona wa ANC Cyril Ramaphosa.Boonzaaier, Dawie (21 February 2022). "Cyril's camp plays its ace: Her name is Gwen". City Press. Retrieved 02 December 2025

 Motshwara madi wa ANC: 2022 
Pele ga bokopanong jwa ANC jwa masome a matlhano le botlhano, Ramokgopa o ne a bonwa e le ntlhopheng o o siametseng maemo a mokwaledi-mogolo. Ka Diphalane 2022, o ne a kwalwa e le motshwara madi o o batliwang, mo go bonthopheng ba ba neng ba tlhomilwe ebile ba dikolosiwa ka dipalo tsa phathi ya lekgamu le le batlang Ramaphosa.Butler, Anthony (20 October 2022). "The ABC slate spells disaster for SA". Business Day. Retrieved 02 December 2025Khumalo, Juniour (12 October 2022). "CR22 caucus settles on Ramaphosa's running mates, despite ANC divisions". News24. Retrieved 02 December 2025Madia, Tshidi (13 October 2022). "Ramaphosa supporters say proposed slate for top six has hard-working individuals". EWN. Retrieved 02 December 2025Hunter, Juniour Khumalo and Qaanitah (11 October 2022). "Inside CR22 caucus' contentious line-up: Mchunu and Mbalula tipped for powerful ANC posts". News24. Retrieved 02 December 2025 Ka nako ya ba tlhophiwa, le fa go ntse jalo, makalana a phathi a ne a sa eme nokeng letsholo la gagwe la go tlhagelela mo pampiri ya ditlhopho."ANC elective conference: These are the leading contenders for top six positions". Citizen. 22 November 2017. Retrieved 02 December 2025

Fa bokopano bo simolola ka Morule 2022, Ramokgopa o ne a amogela ditlhopho di le pedi tsa motsotso wa bofelo go tswa mo bokopanong. O ne a gana tlhopho ya go ema e le mothusa mokwaledi-mogolo,"NEC top seven: Tighter race now expected as voting kicks off". Business Day. 18 December 2022. Retrieved 02 December 2025 mme a amogela tlhopho ya go emela botshwara madi.Merten, Marianne (18 December 2022). "Leadership nominations finalised after delays and horse-trading amid plentiful slate permutations". Daily Maverick. Retrieved 02 December 2025 Ka Morule a le lesome le borobabongwe, go ne ga bolelwa fa a fentse ditlhopho ka 41.76%, o ne a amogela ditlhopho di le sekete, makgolo a robabobedi le borobabongwe, a tshwantshanngwa le tse di sekete, makgolo a marataro, masome a matlhano le bobedi tsa ga Pule Mabe, makgolo a matlhano le masome a robabongwe a tsa ga Bejani Chauke, le makgolo a mabedi, masome a robabobedi le motso a tsa ga Mzwandile Masina."Ramaphosa wins big with four allies in top seven". City Press. 19 December 2022. Retrieved 02 December 2025

 Botshelo jwa gagwe 
O nyetswe ke Allen Lephoko, ba na le bana ba le bararo mmogo."Now mayor's husband accused of assault". IOL. 25 March 2009. Retrieved 02 December 2025

 Metswedi